[{"text_idx": "#000003", "text": "\u201cMiks ta la\u0308heb agressiivse loomaga, kellega ta ei ole kas pidevalt trenni teinud vo\u0303i on loom na\u0308iteks tundlik autode helide peale vo\u0303i valutab midagi, na\u0308iteks on ko\u0303rvapo\u0303letik ja u\u0308llatutakse, et loom ru\u0308ndab, kui keegi puutub ta ko\u0303rva,\u201d u\u0308tles keskkonna- ja kommunaalameti lemmikloomade heaoluteenuse juht Hellika Landsmann."}, {"text_idx": "#000004", "text": "Tallinn on ja\u0308rjepidevalt liikunud selles suunas, et inimeste ko\u0303rval oleks ka loomadel linnas hea olla. Tallinnas on koerte kiibistamine kohustuslik juba 2005. ja kasside kiibistamine 2015. aastast."}, {"text_idx": "#000005", "text": "\u201cSee on parandanud olukorda palju, sest enamik loomi jo\u0303uab koju tagasi, kes on olnud registreeritud. Inimesed peaksid u\u0308le vaatama, kas loom on registreeritud nende nimele ja ko\u0303ik kontaktandmed olemas,\u201d so\u0303nas Eesti loomakaitse seltsi turundus- ja kommunikatsioonijuht Geit Karurahu."}, {"text_idx": "#000006", "text": "15. ja 16. septembril peetav loomade heaolu konverents on pu\u0308hendatud loomade kaitsmisele ja pa\u0308a\u0308stmisele. Ta\u0308navu ra\u0308a\u0308gitakse spetsiaalselt linnaloomadest ja nende vaimsest tervisest."}, {"text_idx": "#000007", "text": "\u201cKurb on nentida seda, et na\u0308iteks kasse millegipa\u0308rast satub endiselt sama palju varjupaikadesse kui ku\u0308mme aastat tagasi ja me kuidagimoodi ei saa aru, millest see ku\u0308ll tuleb,\u201d u\u0308tles loomade heaolukeskuse juhataja Triinu Priks. Ikka on probleem nn kassi- ja koeravabrikud. Hiljuti vo\u0303ttis po\u0303llumajandus- ja toiduamet omanikult a\u0308ra ku\u0308mme kassi ja kolm koera. Loomad toimetati varjupaika."}, {"text_idx": "#000025", "text": "Loomade heaolu tagamisel on veel arenguruumi"}, {"text_idx": "#000026", "text": "Loomaaed leinas: suri ninasarvik Kibibi (1)"}]